**परमाणु ऊर्जा केन्द्रीय विद्यालय-3 ,अणुशक्तिनगर,मुंबई**

**आवधिक परीक्षा-1(2024-25)**

**कक्षा-10 अंक-40**

**विषय-हिंदी(द्वितीय भाषा) समय-90 मिनट**

----------------------------------------------------------------------------------------------------------------

**(प्रश्न-1)अनुच्छेद को ध्यानपूर्वक पढ़कर निम्नलिखित प्रश्नों के उत्तर दीजिए- [4]**

बाल मज़दूरी हमारे देश के लिए एक अक्षम्य अपराध है। देश में आज न जाने कितने बच्चे बाल मज़दूरी कर रहे हैं, क्या उन्हें हमारी तरह जीने का अधिकार नहीं है? राजेश जोशी ने बड़े ही मार्मिक तरीके से 'बाल-श्रमिक' के ऊपर करुण रस की कविता लिखी है। उनका कहना है 'बच्चे काम पर जा रहे हैं सुबह-सुबह' अर्थात् पढ़ाई-लिखाई छोड़कर बच्चे मज़दूरी करने काम पर जा रहे हैं। क्या उनके जीवन में खेल का मैदान नहीं है? क्या उनके लिए पुस्तकालय और पाठशाला नहीं हैं? इस तरह के भाव-बोध और पीड़ा-बोध से रचित राजेश जोशी की कविता आधुनिक सभ्य समाज के ऊपर एक प्रकार का व्यंग्य भी प्रस्तुत करती है। वैश्विक स्तर पर शांति के लिए वर्ष 2014 के नोबल पुरस्कार प्राप्तकर्ता श्री कैलाश सत्यार्थी, जो 'बचपन बचाओ आंदोलन' के सृजनकर्ता माने जाते हैं, का कहना है कि "बाल-श्रमिकों की पहचान के संबंध में सबसे बड़ी समस्या उम्र का निर्धारण करना है।" उनके जागरूकता अभियान के कारण अब बहुत सीमा तक लोग जानने लगे हैं कि 14 साल के बच्चे से काम कराना एक दंडनीय अपराध है। इसमें उम्र का निर्धारण कर पाना बेहद कठिन काम है। इसमें बच्चों का शोषण करने वाले लोग उनकी उम्र-सीमा 14 वर्ष से ऊपर दिखाकर कानूनी प्रक्रिया से बंधनमुक्त हो जाया करते हैं। यदि कठोर नियम बनाकर उचित कार्यवाही की जाए, तो बाल मज़दूरी के ऊपर बहुत सीमा तक लगाम लगाई जा सकती है।

**(i) निम्नलिखित कथनों की सत्यता पर विचार कीजिए -**

(क) कैलाश सत्यार्थी नोबल पुरस्कार विजेता हैं।

(ख)राजेश जोशी ने बालश्रम पर कविता लिख आधुनिक सभ्य समाज पर व्यंग्य किया है।

(ग)14 वर्ष से कम आयु के बच्चों से काम करवाना दंडनीय अपराध है।

(घ)बच्चों से काम करवाने पर वे आत्मनिर्भर हो जाते हैं।

क) कथन । व iv सही हैं ख) कथन ii व iv सही हैं

ग) कथन i, ii व iii सही हैं घ) कथन। व iii सही हैं

**(ii) राजेश जोशी की कविता का मूल आशय क्या है?**

क) बचपन का चित्रण करना ख) कवि धर्म का पालन करना

ग) बच्चों के प्रति तत्कालीन समाज की संवेदनहीनता को व्यक्त करना घ) सभी विकल्प सही हैं

**(iii) बचपन बचाओ आंदोलन का समाज पर क्या प्रभाव पड़ा?**

क) लोग जानने लगे कि खेल भी बच्चों के लिए आवश्यक है।

ख) लोग जानने लगे कि 14 वर्ष से कम आयु के बच्चों से काम कराना एक अपराध है।

ग) लोग जान गए कि शिक्षा का क्या महत्त्व है।

घ) लोग जानने लगे कि बचपन जीवन का सर्वोत्तम समय है।

**(iv) कथन (A) और कारण (R) को पढ़कर उपयुक्त विकल्प चुनिए-**

कथन (A): कठोर नियम बनाकर उचित कार्यवाही द्वारा बालश्रम पर रोक लगाई जा सकती है |

कारण (R): राजेश जोशी ने 'बच्चे काम पर जा रहे हैं' कविता के माध्यम से समाज के उन लोगों के प्रति अपना रोष प्रकट किया है जो बच्चों को काम पर जाते हुए देखकर चुप बैठे रहते हैं।

(क)कथन (A) और कारण (R) दोनों ही गलत हैं।

(ख)कथन (A) सही है और कारण (R) कथन (A) की सही व्याख्या है।

(ग) कथन (A) सही है किन्तु कारण (R) कथन (A) की सही व्याख्या नहीं है।

घ) कथन (A) गलत है किन्तु कारण (R) सही है।

**(प्रश्न-2)नीचे दिए गए काव्यांश को ध्यानपूर्वक पढ़कर निम्नलिखित प्रश्नों के उत्तर दीजिए – (4)**

चले चलो, बढ़े चलो, बढ़े चलो, चले चलो!प्रचंड सूर्य-ताप से, न तुम जलो, न तुम गलो!हदय से तुम निकाल दो अगर हो पस्त-हिम्मती,नहीं है खेल मात्र ये, ये ज़िदगी है ज़िदगी।न रक्त है, न स्वेद है, न हर्ष है, न खेद है,ये ज़िन्दगी अभेद है, यही तो एक भेद है।समझ के सब चले चलो, कदम-कदम बढ़े चलो!पहाड़ से चली नदी, रुकी नहीं कहीं जरा,गई जिधर, उधर किया ज़मीन को हरा-भरा।चली समान रूप से, ज़मीन का न ख्याल कर,मगन रही निनाद में, ज़मीन पर, पहाड़ पर।उसी तरह चले चलो, उसी तरह बढ़े चलो!अखंड दीप-से जलो, सदा ही फूल से खिलो।

**1. कविता किससे संबंधित है?**(क) श्रमिकों से (ख) सैनिकों से (ग) प्रगतिशील नवयुवकों से (घ) कोई नहीं

**2. कविता में पस्त-हिम्मती के विषय में कथन और कारण की सत्यता परखिए-**कथन : हमें पस्त-हिम्मती हृदय से निकाल फेंकनी चाहिए।  
कारण : पस्त-हिम्मती से मनुष्य सबल बन जाता है।  
(क) कथन और कारण दोनों सत्य हैं। (ख) कथन और कारण दोनों असत्य हैं।  
(ग) कथन सत्य है पर कारण असत्य है। (घ) कथन असत्य पर कारण सत्य है।

**3. कविता में प्रगतिशील मनुष्य की तुलना नदी से क्यों की गई है?**(क) क्योंकि मनुष्य नदी की तरह निरंतर चलता रहता है।  
(ख) क्योंकि मनुष्य नदी की तरह केवल अपने लिए काम करता है।  
(ग) क्योंकि नदी से प्रेरित होकर मनुष्य हाहाकार करता है।  
(घ) क्योंकि नदी की तरह प्रगतिशील मनुष्य भी जीवन-पथ पर सदा अग्रसर रहता है।  
**4. कविता में फूल का उल्लेख क्यों हुआ है?**(क) क्योंकि फूल भक्ति का स्रोत है। (ख) क्योंकि फूल हमेशा प्रसन्न रहना सिखाता है (ग) क्योंकि फूल की तरह मनुष्य भी कोमल बना रहता है। (घ) क्योंकि फूल सुगंध फैलाता है।  
 **(व्याकरण)**

**(प्रश्न-3) 'रचना के आधार पर वाक्य भेद' पर आधारित बहुविकल्पी प्रश्नों के उत्तर दीजिए- (4)**

**(i) उनकी नज़र मेरी ओर उठते ही मेरे प्राण निकले। इसका संयुक्त वाक्य बनेगा-**

क) उनकी नज़र मेरी ओर उठी और मेरे प्राण निकले।

ख) जब उनकी नज़र मेरी ओर उठी तब मेरे प्राण निकले।

ग) उनकी नज़र मेरी ओर उठी नहीं कि मेरे प्राण निकले।

घ) जैसे ही उनकी नज़र मेरी ओर उठी वैसे ही मेरे प्राण निकले।

**(ii) निम्न में से मिश्र वाक्य है-**

क)हम खाना खा रहे हैं। ख)वह महात्मा है लेकिन अहंकारी है।

ग)वह कौन होगा जिसने महात्मा गांधी का नाम न सुना हो। घ)तुम कहाँ जा रहे हो?

**(iii) मुझे यहाँ –वहाँ सब जगह पानी ही पानी नजर आया ?**

क) सरल वाक्य ख) संज्ञा वाक्य ग) मिश्र वाक्य घ) संयुक्त वाक्य

**(iv)मुसीबत आने पर हिम्मत रखनी चाहिए –इस वाक्य का मिश्र वाक्य में रूप होगा-**

क)मुसीबत आने पर हिम्मत रखो ख)मुसीबत तो आएगी,हिम्मत रखो

ग)जब मुसीबत आती है तब हिम्मत रखनी चाहिए घ)मुसीबत-हिम्मत साथ में आती है

**(प्रश्न-4) निर्देशानुसार 'वाच्य' पर आधारित बहुविकल्पी प्रश्नों के उत्तर दीजिए- (4)**

**(1)निम्नलिखित वाक्यों में से कौन-सा वाक्य भाववाच्य का उदाहरण है?**

क)वह अब भी बैठ नहीं सकता। ख) उससे अब भी बैठा नहीं जाता।

ग)मनुष्य द्वारा आग का आविष्कार किया गया। घ) माँ द्वारा स्वादिष्ट भोजन पकाया गया

**(2) वाच्य के कितने प्रकार हैं ?**

क) तीन ख) चार ग) एक घ) दो

**(3) दादाजी प्रतिदिन पार्क में टहलते हैं। भाववाच्य में बदलिए।**

क) दादाजी से प्रतिदिन पार्क में टहला जाता है। ख) दादाजी से प्रतिदिन पार्क में टहला नहीं जाता।

ग) दादाजी से प्रतिदिन पार्क में टहला गया। घ) दादाजी प्रतिदिन पार्क में टहलने जाते थे।

**(4) निम्नलिखित वाक्यों में से कौन-सा कर्मवाच्य है?**

क)वह अब भी बैठ नहीं सकता। ख)उससे अब भी बैठा नहीं जाता।

ग)मनुष्य द्वारा कम्प्यूटर का आविष्कार किया गया। घ)चमगादड़ रात में नहीं सोते हैं।

**(पाठ्यपुस्तक)**

**(प्रश्न-5)नीचे दिए गए गद्यांश को पढ़कर सही विकल्प चुनिए- 4**

जीप कस्बा छोड़कर आगे बढ़ गई तब भी हालदार साहब इस मूर्ति के बारे में ही सोचते रहे, और अंत में इस निष्कर्ष पर पहुँचे कि कुल मिलाकर कस्बे के नागरिकों का यह प्रयास सराहनीय ही कहा जाना चाहिए। महत्त्व मूर्ति के रंग-रूप या कद का नहीं, उस भावना का है; वरना तो देशभक्ति भी आजकल मज़ाक की चीज़ होती जा रही है। दूसरी बार जब हालदार साहब उधर से गुज़रे तो उन्हें मूर्ति में कुछ अंतर दिखाई दिया। ध्यान से देखा तो पाया कि चश्मा दूसरा है।वाह भई ! क्या आइडिया है |मूर्ति कपड़े नहीं बदल सकती पर चश्मा तो बदल ही सकती है |

**(1) वाह भई ! क्या आइडिया है- हालदार साहब ने क्यों कहा?**

क) मूर्ति कपड़े नहीं बदल सकती, पर चश्मा तो बदल ही सकती है।

ख) मूर्ति के कपड़े बदलना सरल नहीं है, पर चश्मा बदलना बहुत आसान है ।

ग) जब मूर्ति के कपड़े बदले जा सकते हैं, तो चश्मा क्यों नहीं।

घ) मूर्ति का रंग-रूप नहीं बदला जा सकता, पर चश्मा बदला जा सकता है।

**(ii) महत्त्व मूर्ति के रंग-रूप या कद का नहीं बल्कि ----------- का है।**

क) उसमें निहित भावना ख) उसे बनाने में खर्च हुए पैसों

ग) उससे मिलने वाली प्रेरणा घ) उसके संदेश

**(iii) देशभक्ति आजकल होती जा रही है**

क) दुर्लभ ख) राजनीति ग) मज़ाक की चीज़ घ) दिखावा

**(iv) दूसरी बार हालदार साहब ने मूर्ति में क्या अंतर पाया?**

(क) मूर्ति थोड़ी टूट गई है। ( ख) मूर्ति का रंग उतर गया है।

(ग) मूर्ति का चश्मा दूसरा है। (घ) इनमें से कोई नहीं।

**(प्रश्न-6)काव्यांश को ध्यानपूर्वक पढ़कर सही विकल्प चुनिए -** 4

बिहसि लखनु बोले मृदु बानी। अहो मुनीसु महाभट मानी।।

पुनि पुनि मोहि देखाव कुठारु। चहत उड़ावन फूँकि पहारू ।।

इहाँ कुम्हड़बतिआ कोउ नाहीं। जे तरजनी देखि मरि जाहीं।।

देखि कुठारु सरासन बाना। मैं कछु कहा सहित अभिमाना।।

भृगुसुत समुझि जनेउ बिलोकी। जो कुछु कहहु सहौं रिस रोकी ।।

सुर महिसुर हरिजन अरु गाई। हमरे कुल इन्ह पर न सुराई।।

**(i) लक्ष्मण ने परशुराम को क्या कहा?**

क) आप फूँक से ही पहाड़ उड़ाना चाहते हैं ख) आप स्वयं को बड़ा योद्धा मानते हैं

ग) बार-बार मुझे फरसा दिखाते हैं घ) सभी विकल्प सही हैं

**(ii) काव्यांश के आधार पर बताइए कि रघुकुल के व्यक्ति किस पर अपनी वीरता का प्रदर्शन नहीं करते?**

क) ब्राह्मण ख) देवता ग) भगवान के भक्त घ) सभी विकल्प सही हैं

**(iii)भृगुसुत किसके लिए प्रयुक्त हुआ है?**

क) मुनि विश्वामित्र के लिए ख) परशुराम के लिए ग) लक्ष्मण के लिए घ) राजा जनक के लिए

**(iv) काव्यांश में कुम्हड़बतिया शब्द किसके लिए प्रयुक्त हुआ है?**

क) विद्वानों के लिए ख)वीरों के लिए ग) कमजोर व्यक्तियों के लिए (घ)कमज़ोर और वीरों के लिए

**(प्रश्न-7) गद्य पाठों के आधार पर किन्हीं तीन प्रश्नों के उत्तर लिखिए- (6)**

(क)चश्मेवाले को देखकर हालदार साहब को आश्चर्य क्यों हुआ ?

(ख)मूर्ति पर सरकंडे का चश्मा देखकर हालदार साहब भावुक क्यों हो गए ?

(ग)बालगोबिन भगत की कुछ चारित्रिक विशेषताएँ लिखिए |

(घ)कुछ उदाहरणों से सिद्ध कीजिए कि बालगोबिन भगत सामाजिक रूढ़ियों को नहीं मानते थे |

**(प्रश्न-8)किन्हीं तीन प्रश्नों के उत्तर लिखिए - (6)** (क)गोपियों ने उद्धव को बड़भागी क्यों कहा है ?

(ख)गोपियों ने अपनी तुलना हारिल पक्षी से क्यों की है ?

(ग)धनुष के टूट जाने पर लक्ष्मण ने परशुराम को क्या-क्या तर्क दिए ?

(घ)परशुराम ने लक्ष्मण को अपने बारे में क्या-क्या कहा ?

**(प्रश्न-9)किसी एक प्रश्न का उत्तर लिखिए- (4 )** (क)माता का अँचल पाठ में बच्चों द्वारा किए जानेवाले किन्हीं दो तमाशों के बारे में लिखिए ?

(ख)आपके बचपन और भोलानाथ के बचपन में क्या अंतर है ?

----------------------------------------------------------------------------------------------------------------